جمهور باشقانی رجب طیب اردوغان صربیستانا سفری زامانی بوسنیا‌لی میللی آزلیق شوراسی‌نین صدری سولژمان اوگلژانینی قبول ائتدی.
داها سونرا بوسنیا‌لی میللی آزلیق شوراسینا مراجعت ائدن اردوغان سانجاک ساکین‌لرینی و صربیستان-داکی بوسنیا‌لی آزلیغی ساده‌جه یاخین اقربا کیمی گؤرمه‌دیک‌لرینی سؤیله‌دی‌: "بوسنیا‌لی آزلیغین حقوق‌لاری آوروپا اؤلکه‌لری آراسیندا ان گوجلو قانون اساسلاریندان‌ بیرینه صاحب اولان صربیستان قانون‌لاری و آنایاساسی چرچیوه‌سینده وئریله بیلر، بوسنیا‌لی میللی آزلیق شوراسی‌نین صدری‌نین بونونلا علاقه‌لی جهدلری تقدیره لاییق‌دیر".
تورک ایش آدام‌لاری‌نین یاتیریم‌لارینی سانجاکدا آرتیرماغا جهد گؤستردیک‌لرینی و بونو تشویق ائتدیک‌لرینی بیلدیرن اردوغان اؤتن گون بلگراد-دا ایش فوروموندا چیخیش ائتدی.
جمهور باشقاین چیخیشیندا ساغلیق، تحصیل و دیگر بیر سیرا ساحه‌لرده ایکی اؤلکه‌نین بیرگه آدیملاماسی‌نین واجیب‌لیگینی دیله گتیردی.
اردوغان صربیستانا سفری زامانی امکداشلیغا دایر بیر سیرا پروتوکول‌لار ایمضالادیق‌لارینی دا وورغولایا‌راق، بوتون بو اینکیشاف و مدنیت لاییحه‌لری‌نین سانجاک و نووی بازار اها‌لی‌سینه خیرلی اولماسینی دیله‌دی.
